b"\n_START_ARTICLE_\nFrancuski gastronomski objed\n_START_SECTION_\nOdlike\n_START_PARAGRAPH_\nFrancuskom gastronomskom objedu prethodi pa\xc5\xbeljiv odabir jela iz neprestano rastu\xc4\x87eg repertoara recepata, kupnja dobrih, po mogu\xc4\x87nosti lokalnih proizvoda koji se sljubljuju, kao i odabir vina koja se sljubljuju s odabranim menijem i ukusno postavljanje stola. Slijedi veliko francusko umije\xc4\x87e pripreme jela (francuska kuhinja), ali i jedinstven oblik njihova u\xc5\xbeivanja koji uklju\xc4\x8duje mirisanje i probavanje jela za stolom. Svaki gastronomski objed treba slijediti strog slijed koji zapo\xc4\x8dinje aperitivom, a zavr\xc5\xa1ava konzumacijom likera (digestiv), izme\xc4\x91u kojih su najmanje dva slijeda uklju\xc4\x8duju\xc4\x87i predjelo (entr\xc3\xa9e), glavno jelo (plat principal koji zapo\xc4\x8dinje s hors d'oeuvre ili \xe2\x80\x9epo\xc4\x8detnim slijedom\xe2\x80\x9d) od ribe i/ili mesa s povr\xc4\x87em, te opcionalnih me\xc4\x91uslijedova (entremet) i priloga, te naposlijetku sira i deserta. _NEWLINE_Pojedinci koji duboko poznaju tradiciju i \xc4\x8duvaju sje\xc4\x87anje na ritualno objedovanje se nazivaju gastronomi i njihova zada\xc4\x87a je da oralnim ili pismenim putem prenose svoja znanja novim generacijama."